**Informácia o spracúvaní osobných údajov**

**pre verejnú neanonymnú súťaž návrhov na logo a vizuálny štýl**

1. Dotknutá osoba berie na vedomie, že prevádzkovateľ Žilinská univerzita v Žiline, Univerzitná 8215/1, 010 26 Žilina, IČO: 00 397 563 (ďalej len „UNIZA“) bude spracúvať jej osobné údaje v rozsahu uvedenom v prihláške do zadávania zákazky pre verej­nú neanonymnú súťaž návrhov na logo a vizuálny štýl UNIZA; jedná sa o osobné údaje účastníka: meno a priezvisko, titul, adresa trvalého bydliska, rodné číslo, číslo telefónu, bankové spojenie, e-mail, (ďalej len „Prihláška“); osobné údaje kontaktnej osoby určenej na komunikáciu počas procesu zadávania zákazky: meno, priezvisko, adresa, telefónne číslo, e-mail; osobné údaje osoby poverenej na rokovanie o zmluve: meno a priezvisko, telefónne číslo a e-mail.

2. Účelom spracúvania osobných údajov je evidencia dotknutých osôb prihlásených do verejnej neanonymnej súťaže návrhov na logo a vizuálny štýl UNIZA, ktorý sa stane základom pre komunikačnú stratégiu a prezentáciu UNIZA, vyhodnotenie uvedenej súťaže a zabezpečenie informovania dotknutých osôb o jej výsledkoch.

3. V prípade neposkytnutia osobných údajov uvedených v ods. 1, UNIZA nebude môcť dotknutú osobu zaradiť do zoznamu účastníkov prihlásených na verejnú neanonymnú súťaž návrhov na logo a vizuálny štýl UNIZA a jej návrh vyhodnotiť.

4. Dotknutá osoba berie na vedomie, že právnym základom spracúvania osobných údajov uvedených v Prihláške je čl. 6 ods. 1 písm. b) Nariadenia Európskeho parlamentu a Rady (EÚ) uvedeného v ods. 7 týchto podmienok, a to vykonanie opatrení pred uzatvorením zmluvy a plnenie zmluvy.

5. Kontaktné údaje zodpovednej osoby stanovenej UNIZA pre oblasť ochrany osobných údajov sú e-mail:
zodpovedna.osoba@uniza.sk, resp. Univerzitná 8215/1, 010 26 Žilina.

6. Poskytnuté osobné údaje budú uchovávané po nevyhnutnú dobu potrebnú pre účel ich poskytnutia a splnenie povinností UNIZA týkajúcich sa archivácie stanovených právnymi predpismi a Registratúrnym plánom UNIZA

7. UNIZA informuje dotknutú osobu o nasledovných právach vyplývajúcich z Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a Zákona NR SR č. 18/2018 Z.z. o ochrane osobných údajov a o zmene niektorých zákonov:

 a) právo požadovať od UNIZA prístup k poskytnutým osobným údajom, získanie potvrdenia o tom, že sa jej osobné údaje spracúvajú a súvisiace informácie,

 b) právo na opravu osobných údajov v prípade nesprávnych alebo neúplných osobných údajov,

 c) právo na vymazanie osobných údajov, ak sú splnené zákonné predpoklady umožňujúce výmaz osobných údajov („právo na zabudnutie“),

 d) právo na obmedzenie spracúvania osobných údajov, ak sú splnené zákonné predpoklady umožňujúce obmedzenie spracúvania osobných údajov,

 e) právo na prenosnosť osobných údajov poskytnutých UNIZA, ak sú splnené zákonné predpoklady umožňujúce pre­nosnosť osobných údajov,

 f) právo podať návrh na začatie konania Úradu na ochranu osobných údajov, ktorého účelom je zistiť či došlo k porušeniu práv fyzických osôb pri spracúvaní ich osobných údajov alebo došlo k porušeniu platnej legislatívy,

8. UNIZA potvrdzuje, že poskytnuté osobné údaje nie sú spracúvané prostredníctvom automatizovaného individuálneho rozhodovania a profilovania.

9. UNIZA potvrdzuje, že prenos osobných údajov do tretích krajín (mimo krajín EÚ a EHP) alebo medzinárodných organizácií sa neuskutočňuje.

☐ Týmto potvrdzujem, že som sa oboznámil/a s Informáciou o spracúvaní osobných údajov.

......................................... ………………………………………

Miesto a dátum Podpis zodpovednej osoby